turjo4nis/wikipedia-bn-dump-20250701 huggingface dataset:
বউ শাশুড়ীর যুদ্ধ

বউ শাশুড়ীর যুদ্ধ আজাদী হাসনাত ফিরোজ পরিচালিত ২০০৩ সালের বাংলাদেশী প্রণয়ধর্মী নাট্য চলচ্চিত্র। চলচ্চিত্রটির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন ফিরোজ এবং সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, রিনা খান, শানু ও সোনিয়া।

চলচ্চিত্রটি ২০০৩ সালের ২৬শে নভেম্বর মুক্তি পায়। এতে অভিনয় করে শানু শ্রেষ্ঠ খল অভিনয়শিল্পী বিভাগে জাতীয় চলচ্চিত্র পুরস্কার অর্জন করেন। এছাড়া শাবনূর এতে অভিনয়ের জন্য শ্রেষ্ঠ অভিনেত্রী বিভাগে বাচসাস পুরস্কারসহ একাধিক পুরস্কার অর্জন করেন।

অভিনয়শিল্পীদল
 শাবনূর - বর্ষা
 ফেরদৌস আহমেদ - সজীব চৌধুরী
 রিনা খান - সালমা চৌধুরী
 শানু - রিতা
 সোনিয়া - রুবি চৌধুরী
 হৃদয় - রাজা
 প্রবীর মিত্র - রাকিব চৌধুরী
 দুলারী - শাহানা
 আফজাল শরীফ - আবদুল
 জেসমিন - মর্জিনা
 মতিন রহমান - ডাক্তার ফিরোজ
 জামিলুর রহমান শাখা - বর্ষার বাবা
 মহিউদ্দিন মনির
 মিজানুর রহমান

সঙ্গীত
চলচ্চিত্রটির সুর করেছেন আহমেদ ইমতিয়াজ বুলবুল ও আনোয়ার পারভেজ এবং সঙ্গীতায়োজন করেছেন ইমন সাহা। গীত রচনা করেছেন গাজী মাজহারুল আনোয়ার, মনিরুজ্জামান মনির ও আহমেদ ইমতিয়াজ বুলবুল। গানে কণ্ঠ দিয়েছেন কনকচাঁপা, এন্ড্রু কিশোর, সামিনা চৌধুরী, ও বেবী নাজনীন।

গানের তালিকা

পুরস্কার ও মনোনয়ন

তথ্যসূত্র

বহিঃসংযোগ

 
 

২০০৩-এর চলচ্চিত্র
২০০৩-এর প্রণয়ধর্মী নাট্য চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
আনোয়ার পারভেজ সুরারোপিত চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
ইমন সাহা সুরারোপিত চলচ্চিত্র
বাংলাদেশ–ইউরোপীয় ইউনিয়ন সম্পর্ক

বাংলাদেশ-ইউরোপীয় ইউনিয়নের সম্পর্ক বলতে বাংলাদেশ এবং ইউরোপীয় ইউনিয়নের মধ্যে দ্বিপাক্ষিক বৈদেশিক সম্পর্কে বোঝায়। ইইউ বাংলাদেশের সবচেয়ে বড় রপ্তানি গন্তব্য। বাংলাদেশে ইইউর বর্তমান রাষ্ট্রদূত রেনসে তিরিংক।

ইতিহাস 
২০১৬ সালে ঢাকার রাষ্ট্রীয় অতিথি ভবন মেঘনায় অভিবাসন ব্যবস্থাপনা বিষয়ক বাংলাদেশ-ইইউ সংলাপ অনুষ্ঠিত হয়। সংলাপটি অনিয়মিত অভিবাসন এবং এটি পরিচালনা এবং বাংলাদেশে এ সম্পর্কে সচেতনতা বৃদ্ধির উপায়ের উপর দৃষ্টি নিবদ্ধ করে। ২০১৬ সালে বাংলাদেশের এনজিও সংক্রান্ত নতুন নিয়মকানুন নিয়ে ইইউ তাদের হতাশা প্রকাশ করেছে।

সাংস্কৃতিক সম্পর্ক 
ইইউ বাংলাদেশে শ্রম পরিস্থিতি, গণতন্ত্র এবং মতপ্রকাশের স্বাধীনতা উন্নয়নে প্রচারণা চালিয়েছে। ২০১৩ সালে বাংলাদেশ ইইউ-এর সাথে দেশের শ্রম পরিস্থিতি শক্তিশালী করতে সাসটেইনেবিলিটি কম্প্যাক্ট স্বাক্ষর করেছে। ইইউ বাংলাদেশেও মৃত্যুদণ্ড বিলোপ করার প্রচারণা চালিয়েছে।

অর্থনৈতিক সম্পর্ক 
২০০১ সালে ইইউ-বাংলাদেশ সহযোগিতা চুক্তি স্বাক্ষরিত হয় যা বাণিজ্যিক সম্পর্কের ভিত্তি স্থাপন করেছিল। ইউরোপীয় ইউনিয়ন এভরিথিং বাট আর্মস (ইবিএ) উদ্যোগের অধীনে ইউরোপীয় ইউনিয়নের বাজারে বাংলাদেশকে শুল্কমুক্ত প্রবেশাধিকার প্রদান করে। ইউরোপীয় ইউনিয়ন বাংলাদেশের সর্ববৃহৎ বাণিজ্যিক অংশীদার যা বাংলাদেশের মোট বাণিজ্যের ২৪ শতাংশ। ইউনিয়নের ৩৫তম বৃহত্তম বাণিজ্যিক অংশীদার বাংলাদেশ। বাংলাদেশ থেকে ইইউতে রপ্তানির করা পণ্যের ৯০ শতাংশই পোশাক। ইইউ-এর রপ্তানি পণ্যের ক্ষেত্রে বেশিরভাগ যন্ত্রপাতি এবং ৪৯ শতাংশ পরিবহন সরঞ্জাম। এভরিথিং বাট আর্মস স্কিমটি ২০২১ সালে শেষ হবে বলে আশা করা হচ্ছে যখন বাংলাদেশ উন্নয়নশীল দেশের কাতারে উন্নীত হবে।

তথ্যসূত্র 

বাংলাদেশের দ্বিপাক্ষিক সম্পর্ক
দুই বধূ এক স্বামী

দুই বধূ এক স্বামী এফ আই মানিক পরিচালিত ২০০৩ সালের বাংলাদেশী প্রণয়ধর্মী নাট্য চলচ্চিত্র। কৃতাঞ্জলী চলচ্চিত্রের ব্যানারে চলচ্চিত্রটি প্রযোজনা করেছেন চিত্রনায়ক মান্না। এর কাহিনী লিখেছেন মান্না, চিত্রনাট্য লিখেছেন মানিক এবং সংলাপ লিখেছেন আব্দুল্লাহ জহির বাবু। এতে শ্রেষ্ঠাংশে অভিনয় করেছেন মান্না, মৌসুমী ও শাবনূর।

চলচ্চিত্রটি ২০০৩ সালের ১১ই এপ্রিল মুক্তি পায়। এটি ২৮তম জাতীয় চলচ্চিত্র পুরস্কারে শ্রেষ্ঠ শিল্প নির্দেশক বিভাগে একটি পুরস্কার অর্জন করেন।

অভিনয়শিল্পীদল
 মান্না - হৃদয়
 মৌসুমী - স্বপ্না
 শাবনূর - আয়না
 আনোয়ারা
 আহমেদ শরীফ - আয়নার বাবা
 জামিলুর রহমান শাখা - লালু
 আফজাল শরীফ
 রাশেদা চৌধুরী - বেণু
 আমির সিরাজী
 আলী আমজাদ - মন্ত্রী

সঙ্গীত
চলচ্চিত্রটির সুর করেছেন আলম খান এবং গীত রচনা করেছেন কবির বকুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, বেবী নাজনীন, আজম খান, অনিমা, বিপ্লব ও বিপাশা।

গানের তালিকা

পুরস্কার ও মনোনয়ন

তথ্যসূত্র

বহিঃসংযোগ

 
 

২০০৩-এর চলচ্চিত্র
২০০৩-এর প্রণয়ধর্মী নাট্য চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
আলম খান সুরারোপিত চলচ্চিত্র
এফ আই মানিক পরিচালিত চলচ্চিত্র
কারাগার (চলচ্চিত্র)

কারাগার কালাম কায়সার পরিচালিত ২০০৩ সালের বাংলাদেশী মারপিটধর্মী নাট্য চলচ্চিত্র। চলচ্চিত্রটি প্রযোজনা করেছেন ইমরুল শাহেদ এবং পরিবেশনা করে তন্নি তন্ময় কথাচিত্র। এর কাহিনী ও সংলাপ লিখেছেন ওয়াকিল আহমেদ এবং চিত্রনাট্য লিখেছেন কালাম কায়সার। এতে শ্রেষ্ঠাংশে অভিনয় করেছেন ফেরদৌস আহমেদ, পপি, শাহনূর ও ফাহিম।

চলচ্চিত্রটি ২০০৩ সালের ৭ই জানুয়ারি মুক্তি পায়। পপি এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার অর্জন করেন।

অভিনয়শিল্পীদল
 ফেরদৌস আহমেদ
 পপি - পারুল
 শাহনূর - ইনস্পেক্টর মাধুরী
 ফাহিম - মুন্না
 প্রবীর মিত্র
 নাসিমা খান
 মিজু আহমেদ
 ডন
 আলেয়া
 পারভিন
 কলি
 রয়েল মানিক
 ব্যানেট
 জামিলুর রহমান শাখা
 কিসমত কামাল

সঙ্গীত
চলচ্চিত্রটির সঙ্গীত পরিচালনা করেছেন ফরিদ আহমেদ। গীত রচনা করেছেন মনিরুজ্জামান মনির, মিল্টন খন্দকার, কবির বকুল ও সালাম মাহমুদ। গানে কণ্ঠ দিয়েছেন কনকচাঁপা, আসিফ আকবর, ডলি সায়ন্তনী, বেবী নাজনীন ও মনির খান। "কেউ বলে পথকলি" গানটির গীত রচনা ও সুর করেছেন ফকির শাহাবুদ্দিন।

গানের তালিকা

পুরস্কার ও মনোনয়ন

তথ্যসূত্র

বহিঃসংযোগ

 
 

২০০৩-এর চলচ্চিত্র
২০০৩-এর অপরাধ নাট্য চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী অপরাধ নাট্য চলচ্চিত্র
তুমি শুধু আমার

তুমি শুধু আমার আবুল কালাম আজাদ পরিচালিত ২০০৩ সালের বাংলাদেশী প্রণয়ধর্মী চলচ্চিত্র। এর কাহিনী লিখেছেন মাহফুজুর রহমান, সংলাপ লিখেছেন যোশেফ শতাব্দী এবং চিত্রনাট্য লিখেছেন আবুল কালাম আজাদ। এতে শ্রেষ্ঠাংশে অভিনয় করেছেন ফেরদৌস আহমেদ, রত্না, কেয়া, বুলবুল আহমেদ ও দিলদার।

চলচ্চিত্রটি ২০০৩ সালের ১৭ই জানুয়ারি মুক্তি পায়। দিলদার এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ কৌতুক অভিনেতা বিভাগে পুরস্কার অর্জন করেন।

কাহিনি সংক্ষেপ
রাজু (ফেরদৌস আহমেদ) স্নাতক শেষ করে ঢাকায় চাকরির জন্য আসেন। কিন্তু ঘটনাক্রমে সে তার বন্ধুর ঠিকানা হারিয়ে ফেলে। উপার্জনের কোন ব্যবস্থা না পেয়ে সে তার রক্ত বিক্রি করে। এভাবে সে চৌধুরী সাহেবের (বুলবুল আহমেদ) সাথে পরিচিত হয়, যিনি তাকে তার অফিসে কাজের প্রস্তাব দেন। রাজুর দেওয়া রক্তে জীবন বেঁচে যাওয়া প্রীতি (কেয়া) তার প্রেমে পড়ে। কিন্তু রাজু তার স্মৃতিকে (রত্না) ভালোবাসে। প্রীতি তাদের সম্পর্কের ব্যাপারে জানতে পারলে স্মৃতিকে ডেকে এনে অপমান করে। এই ঘটনায় রাজুর প্রতিক্রিয়ায় প্রীতি আশাহত হয় এবং সে আত্মহত্যার চেষ্টা করে। রাজু আবারও তাকে রক্ত দিয়ে জীবন বাঁচায়, কিন্তু অপর একটি ঘটনার ফলে পুরো দৃশ্যপট পাল্টে যায়।

অভিনয়শিল্পীদল

সঙ্গীত
চলচ্চিত্রটির সুর ও সঙ্গীত পরিচালনা করেছেন মান্নান মোহাম্মদ। গীত রচনা করেছেন রুকসানা কবীর কাকলী ও দেলোয়ার আরজুদা শরফ। গানে কণ্ঠ দিয়েছেন এন্ড্রু কিশোর, মনির খান ও মিতালি।

গানের তালিকা

পুরস্কার ও মনোনয়ন

তথ্যসূত্র

বহিঃসংযোগ

 
 

২০০৩-এর চলচ্চিত্র
২০০৩-এর প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
মোল্লা মুহাম্মাদ ইয়াকুব

মোল্লা মুহাম্মদ ইয়াকুব বা মোল্লা ইয়াকুব (জন্ম:১৯৯০) আফগানিস্তান ইসলামি আমিরাতের প্রতিষ্ঠাতা মোল্লা ওমরের বড় ছেলে। বর্তমানে তিনি তালেবানের অন্যতম প্রধান নেতা এবং আফগানিস্তান ইসলামি আমিরাতের প্রতিরক্ষামন্ত্রী।

জীবনী 
তিনি পাকিস্তানের করাচির বিভিন্ন প্রতিষ্ঠান থেকে শিক্ষা গ্রহণ করেছেন। ২০১৩ সালের এপ্রিল মাসে তার পিতার মৃত্যুর পর একটি গুজব ছড়িয়ে পড়ে যে তার প্রতিদ্বন্দ্বী মোল্লা আখতার মনসুর তাকে হত্যা করেছে, ইয়াকুব নিশ্চিত করেন যে তার পিতার স্বাভাবিক মৃত্যুই হয়েছে।

নেতৃত্বে 
২০১৬ সালে তিনি আফগানিস্তানের ১৫টি প্রদেশের সামরিক কমিশনের দায়িত্বে নিযুক্ত ছিলেন। মোল্লা ইব্রাহিম সদর তালেবানের সকল সামরিক বিষয়ের প্রধান ছিলেন। এছাড়াও তিনি তালেবানের শীর্ষ সিদ্ধান্ত গ্রহণকারী পরিষদ রেহবারি শুরার সদস্য।

মোল্লা আখতার মনসুরের মৃত্যুর পর থেকে তিনি তালেবানের দ্বিতীয় ডেপুটি হিসেবে দায়িত্ব পালন করছেন।

করোনা মহামারি 
২০২০ সালের ৭ মে তাকে তালেবান সামরিক কমিশনের প্রধান নিযুক্ত করা হয়, যা তাকে যোদ্ধাদের সামরিক প্রধান করে তোলে। ২০২০ সালের ২৯ মে প্রভাবশালী সিনিয়র তালেবান কমান্ডার মুহাম্মদ আলী জান আহমদ 'ফরেন পলিসিকে বলেন, আখুন্দজাদা করোনা ভাইরাসে আক্রান্ত হওয়ার পর মোল্লা ইয়াকুব সমগ্র তালেবানের ভারপ্রাপ্ত নেতা মনোনীত হন।"

তথ্যসূত্র 

১৯৯০-এ জন্ম
জীবিত ব্যক্তি
তালেবান নেতা
পশতু ব্যক্তি
রাষ্ট্রপ্রধানের সন্তান
মিতপাহাত

মিতপাহাত (হিব্রু: מִטפַּחַת miṭpaḥat), (ইদ্দিশ: טיכל‎‎ tikhl),যাকে তিখল নামেও অভিহিত করা হয়,  বিবাহিত অর্থোডক্স ইহুদি মহিলারা এনিউট নামে পরিচিত  পোশাকের সাথে সামঞ্জস্য রেখে এটি পরে।  এটি‌ চুলের উপর  একটি সরল স্কার্ফের  মত মাথায় পেঁচিয়ে   বেঁধে দেওয়ার কৌশল যাতে মাথা হালকা লাগে এবং চুল বাঁধা থাকে।

ব্যুৎপত্তি
মিতপাহাত শব্দটি তাওরাত থেকে উদ্ভূত যা একটি হিব্রু শব্দ , আক্ষরিক অর্থ একটি আচ্ছাদন বা আবরণ, যদিও এটি গামছা, অ্যাপ্রন, ব্যান্ডেজ বা মোড়কের মতো আরও অনেক কিছু বোঝাতে ব্যবহৃত হয়।  এর বর্তমান অর্থ বাইবেলীয় হিব্রু থেকে নেওয়া, এবং সম্ভবত হিব্রু শব্দ טִפַּח (tipaḥ)   থেকে উদ্ভূত যার অর্থ ছড়িয়ে বা প্রসারিত।
ইবনে এজরা (১০৮৯-১১৬৭) এর সময়ে, মিতপাহাতকে বহুবচনে Pe'ar, বা Pe'arim হিসাবে উল্লেখ করা হয়েছিল, যেমন ইসাইয়া ৩:২০।  এই শব্দের সরাসরি অর্থ "মাথার-আবরণ বা পাগড়ি"।  ইবনে এজরা সংখ্যার উপর তার ভাষ্যে বলেছেন যে, ইহুদি নারী এবং মুসলিম মহিলাদের মধ্যে আচ্ছাদনের প্রথা একই ছিল।
ইদ্দিশ শব্দ তিখল হল  ("কাপড়") এর ছোট ভাগ।

উদ্দেশ্য
বিয়ের  পরে, অর্থোডক্স ইহুদিরা বিশ্বাস করে যে একজন মহিলার কেবল তার স্বামীকে তার চুল দেখাতে পারবে।
মুসলিম নারীরাও এটি পরে থাকে।

তথ্যসূত্র

পোশাক
ধর্মীয় পোশাক
বাবু রাম

বাবু রাম, এসি (১৫ মে ১৯৭২ – ২৯ আগস্ট ২০২০) ছিলেন শ্রীনগরের স্পেশাল অপারেশন গ্রুপের (এসওপি) একজন অ্যাসিস্ট্যান্ট সাব-ইন্সপেক্টর, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার, অশোক চক্র দ্বারা ভূষিত হন।  তিনি হলেন জম্মু ও কাশ্মীর পুলিশের প্রথম সদস্য যিনি এই পুরস্কার দ্বারা ভূষিত হন।

জীবনের প্রথমার্ধ 
রাম ১৯৭২ সালের ১৫ মে  জম্মু ও কাশ্মীরের পুঞ্চ জেলার মেনধর অঞ্চলের ধারানা গ্রামে জন্মগ্রহণ করেছিলেন, তিনি ছোটবেলা থেকেই সশস্ত্র বাহিনীতে যোগ দিতে  চেয়েছিলেন।

পুলিশ ক্যারিয়ার 
শিক্ষাজীবন শেষ করার পর, ১৯৯৯ সালে তাঁকে জম্মু ও কাশ্মীর পুলিশে কনস্টেবল হিসেবে নিয়োগ দেওয়া হয়েছিল। ২৭ জুলাই, ২০২০ সালে  তাঁকে শ্রীনগরে স্পেশাল অপারেশন গ্রুপের (এসওজি) দায়িত্ব দেওয়া হয়েছিল, যেখানে তিনি অসংখ্য সন্ত্রাসবিরোধী অভিযানে অংশ নিয়েছিলেন যেখানে বেশ কয়েকজন কট্টর সন্ত্রাসী নিহত হয়েছিল। জঙ্গিবিরোধী ইউনিটে তাঁর সময়কালে, সাহসী ১৪ টি অপারেশনে অংশ নিয়েছিল যার মধ্যে ২৮ জন সন্ত্রাসী নিহত হয়েছিল। 

বাবু রাম সন্ত্রাসবিরোধী অভিযানে নিয়মিত অগ্রগামী ছিলেন, তিনি তাঁর বীরত্ব এবং সাহসিকতার জন্য পদোন্নতিও পেয়েছিলেন।

বীরত্বপূর্ণ কর্ম 
জম্মু ও কাশ্মীর পুলিশের এএসআই বাবু রাম এবং তাঁর স্কোয়াড রুট জুড়ে চলাচলকারী যানবাহনের উপর নজর রাখছিল। এই সময় একটি স্কুটিতে তিনজন সন্ত্রাসী এসেছিল। তারা রাজপথে জনতার মধ্যে দাঁড়িয়ে থাকা একটি আধাসামরিক বাহিনীর সদস্যকে আক্রমণ করে এবং তার অস্ত্র নেওয়ার চেষ্টা করার সময় নাকা পার্টির উপর নির্বিচারে গুলি চালায়। এ কারণে বিশৃঙ্খলা দেখা দেয়, এএসআই বাবু লোকদের বাঁচানোর সময় সঙ্গে সঙ্গে বাতাসে গুলি ছোড়েন। এই কারণে সন্ত্রাসীরা ভয় পেয়ে যায় এবং তাদের জীবন রক্ষা করার জন্য নিকটবর্তী এলাকায় প্রবেশ করে। তিনি তাঁর দল নিয়ে তাদের অনুসরণ করেন এবং শীঘ্রই একটি বাড়িতে সন্ত্রাসীদের ঘিরে ফেলেন। তিনি ঘরে বন্দী থাকা লোকদের বাহির করার জন্য একটি অভিযান শুরু করেছিলেন, যা সন্ত্রাসীদের আস্তানায় পরিণত হয়েছিল। তিনি তাঁর দলকে সন্ত্রাসীদের অবরোধ না ভাঙার আহ্বান জানান। এরই মধ্যে নিরাপত্তা বাহিনীর অতিরিক্ত ইউনিটও এসেছে। সন্ত্রাসীদের হত্যা করার জন্য অভিযান স্থগিত করে, তাদের আত্মসমর্পণের জন্য প্ররোচিত করার প্রচেষ্টা শুরু হয়। এইভাবে চলল রাত ১০ টা পর্যন্ত। ইতোমধ্যে খবর এলো যে বাড়িতে সন্ত্রাসীদের সাথে আরো কিছু লোক আছে। বাবু রাম আবার এগিয়ে গেলেন এবং যখন তিনি আবার সেখানে আটকে পড়া লোকদের সরিয়ে নেওয়া শুরু করলেন, তখন তিনি সন্ত্রাসীদের গুলির শিকার হলেন। তিনি ফ্রন্ট ছাড়েননি এবং লস্কর কমান্ডার সাকিব বশিরের সাথে একের পর এক লড়াইয়ে লড়েছেন। কিছুক্ষণের মধ্যেই সাকিব ভেঙে পড়ল। এএসআই বাবু রাম দ্রুত ব্যবস্থা না নিলে সন্ত্রাসীরা একটি বিশাল ঘটনায় সফল হতে পারত। পান্থচকের অপারেশনে নিহত হওয়ার আগে, এই বীর যোদ্ধা ১৪ টি অপারেশনে ২৮ টি ভয়ঙ্কর সন্ত্রাসী কমান্ডারকে হত্যা করেন।

অশোক চক্র 
ভারতের ৭৫ তম স্বাধীনতা দিবসে, ভারতের রাষ্ট্রপতি তাঁর বীরত্বে, সাহসিকতা, নেতৃত্ব এবং দেশের জন্য আত্মবলিদানের জন্য তাঁকে মরণোত্তর অশোক চক্র প্রদান করেন।  তাঁর পরিবারের সদস্যরা জম্মু ও কাশ্মীর পুলিশ থেকে এই পুরস্কারটি গ্রহণ করেন।

তথ্যসূত্র 

অশোকচক্র
অশোক চক্র পদকপ্রাপ্ত
২০২০-এ মৃত্যু
১৯৭২-এ জন্ম
পুঞ্চ জেলা, ভারতের ব্যক্তি
দীর্ঘই পাল

দীর্ঘই পাল একজন ভারতীয়  অভিনেত্রী। আমার দূর্গা টেলিভিশন ধারাবাহিকে তিনি গুঞ্জন এবং মোহমায়া ওয়েব সিরিজে বৈশালী
 চরিত্রে অভিনয় করেছেন।

কাজ

টিভি ধারাবাহিক
‘শ্বশুশবাড়ি জিন্দাবাদ’-কালার্স বাংলায় প্রচারিত। এতে তিনি তানিয়া চরিত্রে অভিনয় করেন।
‘ভানুমতীর খেল’-জি বাংলায় প্রচারিত। 
আমার দূর্গা- জি বাংলায় প্রচারিত। এতে তিনি গুঞ্জন চরিত্রে অভিনয় করেন।
বাঘবন্দি খেলা- জি বাংলায় প্রচারিত।
ধুলোকণা- স্টার জলসায় প্রচারিত হচ্ছে। এতে তিনি ফুলঝুরির চরিত্রে অভিনয় করছেন।

ওয়েব ধারাবাহিক
মোহমায়া- হইচই ওটিটি প্ল্যাটফর্মে প্রচারিত। এতে তিনি বৈশালী চরিত্রে অভিনয় করেন।

তথ্যসূত্র

বহিঃসংযোগ 
 
 

জীবিত ব্যক্তি
বাঙালি টেলিভিশন অভিনেত্রী
ভারতীয় অভিনেত্রী
ভারতীয় টেলিভিশন অভিনেত্রী
হেলভেশিয়া কাপ

হেলভেশিয়া কাপ (বিকল্প উচ্চারণে হেলভেটিয়া কাপ) বা ইউরোপিয়ান বি টিম চ্যাম্পিয়নশিপ ছিল ব্যাডমিন্টনে একটি ইউরোপীয় মিশ্র দলচ্যাম্পিয়নশিপ । প্রথম হেলভেশিয়া কাপ টুর্নামেন্ট ১৯৬২ সালে সুইজারল্যান্ডের জুরিখে অনুষ্ঠিত হয়। প্রতিযোগিতাটি ১৯৭১ সাল থেকে ২০০৭ সাল পর্যন্ত প্রতি দুই বছর অন্তর অনুষ্ঠিত হয়, যার পর এটি বন্ধ করে দেওয়া হয়েছে।

অতীত বিজয়ী

তথ্যসূত্র 

১৯৬২-এ প্রতিষ্ঠিত পুনরাবৃত্ত ঘটনা
হেলভেশিয়া কাপ
আন্তর্জাতিক ব্যাডমিন্টন প্রতিযোগিতা
ইউরোপীয় আন্তর্জাতিক ক্রীড়া প্রতিযোগিতা
লুইস পালমা

লুইস এনরিকে পালমা ওসেগেরা (; জন্ম: ১৭ জানুয়ারি ২০০০; লুইস পালমা নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ভিদা এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।

২০১৬ সালে, পালমা হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। দলগতভাবে, পালমা এপর্যন্ত ১টি শিরোপা জয়লাভ করেছেন, যা তিনি রিয়াল মোনেকসের হয়ে জয়লাভ করেছেন।

প্রারম্ভিক জীবন
লুইস এনরিকে পালমা ওসেগেরা ২০০০ সালের ১৭ই জানুয়ারি তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
পালমা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 

২০০০-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের ফুটবলার
ফুটবল মধ্যমাঠের খেলোয়াড়
হন্ডুরীয় ফুটবলার
গ্রিসে প্রবাসী ফুটবলার
মার্কিন যুক্তরাষ্ট্রে প্রবাসী ফুটবলার
হন্ডুরাসের আন্তর্জাতিক যুব ফুটবলার
হন্ডুরাসের অনূর্ধ্ব-২০ আন্তর্জাতিক ফুটবলার
হন্ডুরাসের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
সেল্টিক ফুটবল ক্লাবের খেলোয়াড়
অলিম্পিয়াকোস ফুটবল ক্লাবের খেলোয়াড়
স্কটীয় পেশাদার ফুটবল লিগের খেলোয়াড়
২০০৫ হেলভেশিয়া কাপ

ব্যাডমিন্টনে ২০০৫ হেলভেশিয়া কাপ বা ২০০৫ ইউরোপিয়ান বি টিম চ্যাম্পিয়নশিপ ১৯ জানুয়ারি থেকে ২৩ জানুয়ারি পর্যন্ত সাইপ্রাসের অ্যাগ্রোসে অনুষ্ঠিত হয়।

চূড়ান্ত শ্রেণীবিন্যাস সারণী

তথ্যসূত্র

বহিঃসংযোগ 

 Badminton.de তে সম্পূর্ণ ফলাফল

হেলভেশিয়া কাপ
২০০৫-এ ব্যাডমিন্টন
ব্যাডমিন্টন প্রতিযোগিতা
সাইপ্রাসে ব্যাডমিন্টন
সাইপ্রাস আয়োজিত আন্তর্জাতিক ক্রীড়া প্রতিযোগিতা
ব্যাডমিন্টন
২০০৭ হেলভেশিয়া কাপ

২০০৭ হেলভেশিয়া কাপ বা ২০০৭ সালের ব্যাডমিন্টনে ইউরোপিয়ান বি টিম চ্যাম্পিয়নশিপ আইসল্যান্ডের রেইকিয়াভিকে ১৭ জানুয়ারি থেকে ২১ জানুয়ারি পর্যন্ত অনুষ্ঠিত হয়।

প্রতিযোগিতার তিনটি ভাল দল শীর্ষ দলে স্থান করে নেয়।

স্থান (ভেন্যু) 

 লাগার্ডালুর স্পোর্টস সেন্টার

গ্রুপ পর্ব

গ্রুপ-১

গ্রুপ-২

গ্রুপ-৩

গ্রুপ-৪

নক-আউট পর্ব

শীর্ষ চার

চূড়ান্ত শ্রেণীবিন্যাস সারণী

তথ্যসূত্র

বহিঃসংযোগ 

 Official website
 TournamentSoftware.com: European B Team Championships 2007

হেলভেশিয়া কাপ
আনোয়ারুল আজিম আরিফ

আনোয়ারুল আজিম আরিফ হলো একজন বাংলাদেশী শিক্ষাবিদ ও অধ্যাপক। তিনি সোশ্যাল ইসলামী ব্যাংক লিমিটেড এর চেয়ারম্যান হিসেবেও দায়িত্ব পালন করেছেন। এছাড়া, চট্টগ্রাম বিশ্ববিদ্যালয়, প্রিমিয়ার বিশ্ববিদ্যালয় এবং আন্তর্জাতিক ইসলামী বিশ্ববিদ্যালয় চট্টগ্রাম এর উপাচার্য হিসেবে দায়িত্ব পালন করেছেন।

প্রারম্ভিক জীবন 
আনোয়ারুল আজিম আরিফ চট্টগ্রাম জেলার সাতকানিয়া উপজেলায় ১৯৫১ সালের ১ মে জন্মগ্রহণ করেন। তার পিতা সাইদুর রহমান।

শিক্ষাজীবন 
আনোয়ারুল আজিম আরিফ ১৯৬৭ সালে সাতকানিয়া আদর্শ উচ্চ বিদ্যালয় থেকে এসএসসি এবং ১৯৬৯ সালে সরকারি কমার্স কলেজ, চট্টগ্রাম থেকে এইচএসসি পাশ করেন। তিনি চট্টগ্রাম বিশ্ববিদ্যালয়ের ব্যবস্থাপনা বিভাগ থেকে বি.কম এবং এম.কম সম্পন্ন করেন। পরবর্তীতে ১৯৮২ সালে ফিলিপাইন্স ইউনিভার্সিটি থেকে এমবিএ সম্পন্ন করেন।

কর্মজীবন 
কর্মজীবনে তিনি বেশ কয়েকটি প্রতিষ্ঠানের গুরুত্বপূর্ণ পদে দায়িত্ব পালন করেছেন। তিনি ১৯৭৬ সালে চট্টগ্রাম বিশ্ববিদ্যালয়ে প্রভাষক পদে যোগ দেন। ২০০১ সালে একই বিশ্ববিদ্যালয়ে উপ-উপাচার্য এবং ২০১১-২০১৫ পর্যন্ত চট্টগ্রাম বিশ্ববিদ্যালয়ের উপাচার্যের দায়িত্ব পালন করেন। পরবর্তীতে, চট্টগ্রামের প্রিমিয়ার বিশ্ববিদ্যালয়ের এবং আন্তর্জাতিক ইসলামী বিশ্ববিদ্যালয় চট্টগ্রাম-এর উপাচার্য হিসেবে দায়িত্ব পালন করেছেন। তিনি সোশ্যাল ইসলামী ব্যাংক লিমিটেড-এর চেয়ারম্যান হিসেবেও দায়িত্ব পালন করেছেন।। এছাড়া, ২০২১ সালে ইসলামিক ব্যাংকস কনসালটেটিভ ফোরামের (আইবিসিএফ) নির্বাহী কমিটির চেয়ারম্যান নির্বাচিত হন।

ব্যক্তিগত জীবন 
ব্যক্তিগত জীবনে তিনি ৩ পুত্র সন্তানের জনক। স্ত্রী জান্নাতুন্নেছা একজন গৃহিণী।

পুরস্কার ও সম্মাননা 
অধ্যাপক আজিম ‘দ্য ওয়ার্ল্ড এডুকেশন কংগ্রেস’ কর্তৃক এশিয়ার ‘বেস্ট বি স্কুল অ্যাওয়ার্ড ২০১২’র বেস্ট প্রফেসর ইন স্ট্র্যাটেজিক ম্যানেজমেন্ট পদকে ভূষিত হয়েছেন।

তথ্যসূত্র 

চট্টগ্রাম জেলার শিক্ষাবিদ
১৯৫১-এ জন্ম
জীবিত ব্যক্তি
বাংলাদেশী শিক্ষায়তনিক
চট্টগ্রাম বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের উপাচার্য
আন্তর্জাতিক ইসলামী বিশ্ববিদ্যালয় চট্টগ্রামের উপাচার্য
সরকারি কমার্স কলেজ, চট্টগ্রামের প্রাক্তন শিক্ষার্থী
তালেবান বিদ্রোহ

২০০১ সালে আফগানিস্তানে যুদ্ধের সময় ক্ষমতা থেকে পতনের পর থেকে তালেবান বিদ্রোহ শুরু হয়। তালেবান বাহিনী আফগান সরকারের বিরুদ্ধে, প্রেসিডেন্ট হামিদ কারজাইয়ের নেতৃত্বে, এবং পরবর্তীতে প্রেসিডেন্ট আশরাফ গনি ও মার্কিন নেতৃত্বাধীন  জোটের বিরুদ্ধে লড়াই করেছে যা ন্যাটোর সকল সদস্যকে অন্তর্ভুক্ত করেছে। ২০২১ সালে তালেবানদের আক্রমণে আশরাফ গনি সরকারের পতন ঘটে।

পটভূমি 
২০০১‌ সালে আফগানিস্তানে মার্কিন যুক্তরাষ্ট্রের আক্রমণের পর, তালেবান পরাজিত হয় এবং অনেক তালেবান যোদ্ধা আন্দোলন ত্যাগ করে অথবা পাকিস্তানের অভয়ারণ্যে ফিরে যায়। ২০০৩ সালের মে এবং জুন মাসে তালেবানের উচ্চপদস্থ কর্মকর্তারা আফগানিস্তান থেকে মার্কিন বাহিনীকে বিতাড়িত করার জন্য তালেবানদের পুনর্গঠিত এবং গেরিলা যুদ্ধের জন্য প্রস্তুত বলে ঘোষণা করেন। ওমর দাদুল্লাহর মতো তালেবান কমান্ডারদের পাঁচটি অপারেশনাল জোন বরাদ্দ করেন। দাদুল্লাহ জাবুল প্রদেশের দায়িত্ব গ্রহণ করেন।

২০০৪ সালের শেষের দিকে, তৎকালীন আত্মগোপনকারী তালেবান নেতা মোহাম্মদ ওমর "আমাদের দেশের সার্বভৌমত্ব ফিরে পেতে" "আমেরিকা ও তার পুতুল" (অর্থাৎ ট্রানজিশনাল আফগান সরকার বাহিনীর) বিরুদ্ধে বিদ্রোহ ঘোষণা করেন।

তালেবানরা বেশ কয়েক বছর পুনর্গঠনে কাটালেও তারা ২০০৬ সালে বিদ্রোহ অভিযান পুনরায় শুরু করে।

সংগঠন 
২০১৮ সালের হিসাব অনুসারে, তালিবান চারটি ভিন্ন শুরা বা প্রতিনিধি পরিষদ নিয়ে গঠিত। প্রথমটি হল কোয়েটা শুরা । দুটি ছোট শুরা এর অধীনস্থ, হাক্কানি নেটওয়ার্ক (মিরান শাহ শুরা নামেও পরিচিত) এবং পেশোয়ার শুরা। পেশোয়ার শুরা ২০০৫ সালের মার্চ মাসে প্রতিষ্ঠিত হয়েছিল এবং এটি পূর্ব আফগানিস্তানে অবস্থিত। এর অধিকাংশ যোদ্ধা হিজব-ই-ইসলামী গুলবুদ্দিনের সাবেক সদস্য। হাক্কানি নেটওয়ার্ক ২০০৭ সালে কোয়েটা শুরা থেকে তার স্বায়ত্তশাসন ঘোষণা করে এবং ২০১৫ সালের আগস্টে পুনরায় যোগদান করে। পেশোয়ার শুরা ২০০৯ থেকে ২০১৬ পর্যন্ত স্বায়ত্তশাসিত ছিল।

দ্বিতীয় স্বায়ত্তশাসিত শুরা হল উত্তরের শুরা, যা বাদাখশান প্রদেশে অবস্থিত । তৃতীয়টি হল ইরানের পৃষ্ঠপোষকতা করা মাশহাদ শুরা এবং চতুর্থটি হল রসুল শুরা, যার নেতৃত্বে ছিলেন মুহাম্মদ রসুল; এটি ইসলামি আমিরাতের উচ্চ পরিষদ নামেও পরিচিত।

২০০১-২০০৬ পর্যন্ত তালেবান বিদ্রোহীদের পুনঃবিন্যাসের সময়কাল 

তোরা বোরা এবং অপারেশন অ্যানাকোন্ডার যুদ্ধের পর, তালেবান পরাজিত হয় এবং অনেক তালেবান যোদ্ধা আন্দোলন ত্যাগ করে অথবা পাকিস্তানের অভয়ারণ্যে ফিরে যায়, যেখানে তারা পুনরায় বিন্যাসের মাধ্যমে তাদের বিদ্রোহের প্রাথমিক পর্যায় শুরু করে।

আরো দেখুন 

তালেবান নেতৃবৃন্দের তালিকা
কাবুল পতন (২০২১)
কাবুল

তথ্যসূত্র

বহিরাগত লিঙ্ক 

 তালিবান কারা? আনন্দ গোপাল লিখিত

চলমান বিদ্রোহ
তালেবান
গেরিলা যুদ্ধ
২০২১-এর সশস্ত্র সংঘাত
আফগানিস্তানের দ্বন্দ্ব (১৯৭৮–বর্তমান)
ওয়েব আর্কাইভ টেমপ্লেটে ওয়েব্যাক সংযোগ
নির্ভরযোগ্য উৎসের অভাব রয়েছে এমন নিবন্ধসমূহ
২০০০-এর দশকের সশস্ত্র সংঘাত
২০১০-এর দশকের সশস্ত্র সংঘাত
২০২০-এর সশস্ত্র সংঘাত
আফগানিস্তান যুদ্ধ (২০০১–২০২১)
নাগেশ্বরী সরকারি কলেজ

নাগেশ্বরী সরকারি কলেজ (সাবেক 'নাগেশ্বরী ডিগ্রী কলেজ') বাংলাদেশের কুড়িগ্রাম জেলার নাগেশ্বরী উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। ২০১৭ সালে এইচএসসি পরীক্ষায় নাগেশ্বরী কলেজ পুরো কুড়িগ্রাম জেলায় দ্বিতীয় স্থান অর্জন করে। এখানে বিএ, বি.এস.এস, বি.এ.সি, বি.বি.এস ব্যাচেলর ডিগ্রি (পাস) কোর্স এবং বাংলা, রাষ্ট্রবিজ্ঞান, অ্যাকাউন্টিং, ব্যবস্থাপনা ও প্রাণীবিদ্যায় ব্যাচেলর ডিগ্রি অনার্স কোর্স চালু আছে।

নাগেশ্বরী সরকারি কলেজের  গ্রন্থাগারে প্রায় তিন হাজার বই সংগৃহীত আছে। বাংলাদেশ সরকারের শিক্ষানীতি অনুসারে অনলাইনের মাধ্যমে শিক্ষার্থী ভর্তি কার্যক্রম পরিচালনা করে থাকে।

ইতিহাস 
নাগেশ্বরী কলেজ প্রতিষ্ঠিত হয় ১৯৬৭ সালে। এই কলেজের ভূমিদাতা হচ্ছেন স্থানীয় অবস্থাশীল ব্যাক্তিত্ব গোলাপ খাঁ'র পরিবার। ১৯৬৬ সাল পর্যন্ত এই উপজেলায় কোন কলেজ ছিল না। সুশিক্ষা প্রসারের তাগিদে স্থানীয় ইউনিয়ন পরিষদ মেম্বার, চেয়ারম্যান এবং এমএলএসহ আরও কয়েকজন গুরুত্বপূর্ণ ব্যাক্তিবর্গ গোলাপ খাঁ'র পরিবারের কাছে অনুরোধ জানান ভূমি দানের জন্য। গোলাপ খাঁ'র পরিবার নাগেশ্বরীতে কলেজ স্থাপনের জন্য ১০ বিঘা জমি দান করেন। পরবর্তীতে এই পরিবার নাগেশ্বরী কলেজকে আরও ২ বিঘা জমি দান করেন। আনুষ্ঠানিকভাবে ভূমি দানের পর ১৯৬৭ সালে প্রতিষ্ঠিত হয় নাগেশ্বরী কলেজ। শুরুতে এই কলেজ অল্প কিছু শিক্ষার্থী নিয়ে উচ্চ মাধ্যমিক শ্রেণির যাত্রা শুরু করলেও ১৯৭০ সালে তা ডিগ্রি কলেজে উন্নিত হয়। ২০১০ সালে নাগেশ্বরী কলেজে জাতীয় বিশ্ববিদ্যালয়ের অধীনে চালু হয় অনার্স শাখা। প্রথমদিকে রাষ্ট্রবিজ্ঞান ও ব্যবস্থাপনা বিষয় থাকলেও পরবর্তীতে বাংলা, হিসাববিজ্ঞান ও প্রাণীবিজ্ঞান বিষয় চালু করা হয়। ২০১৬ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয় থেকে এই কলেজকে জাতীয়করণ ঘোষিত করা হয়। এবং কলেজের নতুন নাম হয় নাগেশ্বরী সরকারি কলেজ।

গঠন 

 শ্রেণিসমূহ- উচ্চমাধ্যমিক, ডিগ্রি, অনার্স
 অনার্স এর বিষয়সমূহ- রাষ্ট্রবিজ্ঞান, ব্যবস্থাপনা, বাংলা, হিসাববিজ্ঞান, প্রাণীবিজ্ঞান
 শিফট- ডে শিফট
 ভাষা- বাংলা মাধ্যম
 মোট শিক্ষক- ৬২ জন
 মোট শিক্ষার্থী- প্রায় চার হাজার
 মোট কর্মচারী- ২২ জন

ড্রেস কোড 

 ছেলেদের জন্য সাদা শার্ট, সাদা প্যান্ট
 মেয়েদের সাদা জামা, সাদা পায়জামা, সাদা এপ্রোন
উভয়ের জন্য কলেজ কর্তৃক নির্ধারিত ব্যাজ।

অধ্যক্ষদের তালিকা

আবাসিক হোস্টেল 

 নাগেশ্বরী সরকারি কলেজ হোস্টেল

সহশিক্ষামূলক কার্যক্রম 
 নাগেশ্বরী সরকারি কলেজ রোভার গ্রুপ।
 বাংলাদেশ রেড ক্রিসেন্ট সোসাইটি।

প্রাক্তন শিক্ষার্থী 
 আসলাম হোসেন সওদাগর - রাজনীতিবিদ এবং একাদশ জাতীয় সংসদ সদস্য

আরো দেখুন
 কুড়িগ্রাম সরকারি কলেজ
 কুড়িগ্রাম জেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ

ফেসবুক পেজ

কুড়িগ্রাম জেলার মহাবিদ্যালয়
নাগেশ্বরী উপজেলার শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
ইন্টারস্কোপ কমিউনিকেশনস

ইন্টারস্কোপ কমিউনিকেশনস (ইন্টারস্কোপ পিকচার্স নামেও পরিচিত) ছিল একটি মার্কিন যুক্তরাষ্ট্র-ভিত্তিক ফিল্ম স্টুডিও যা ১৯৮২ সালে মিডিয়া মোগল টেড ফিল্ড দ্বারা প্রতিষ্ঠিত হয়েছিল, যিনি গণ আবেদন সহ চলচ্চিত্র তৈরি করার লক্ষ্য নিয়েছিলেন। এটি শীঘ্রই ইন্টারস্কোপ রেকর্ডস (যা ১৯৯০ সালে আটলান্টিক রেকর্ডস এর সাথে যৌথ উদ্যোগ হিসাবে প্রতিষ্ঠিত হয়েছিল) একটি বিভাগে পরিণত হয়।

চলচ্চিত্র 
ইন্টারস্কোপ কমিউনিকেশনস ৫৬টি চলচ্চিত্র প্রযোজনা করেছে। প্রযোজিত ৫৬টি চলচ্চিত্রের মধ্যে মাত্র ১৪টি সরাসরি-থেকে-ভিডিও বা নির্মিত-টেলিভিশনের জন্য প্রযোজনা। বর্তমানে ইন্টারস্কোপ ওরিয়ন পিকচার্স, এবং ডি লরেন্টিস এন্টারটেইনমেন্ট গ্রুপ এর জন্য ১৯৮৯ থেকে ১৯৯১ সালের মধ্যে নির্মিত সমস্ত চলচ্চিত্র, সেইসাথে পলিগ্রাম ফিল্মড এন্টারটেইনমেন্ট এবং গ্রামার্সি পিকচার্স ৩১ মার্চ, ১৯৯৬ এর আগে, মেট্রো-গোল্ডউইন-মায়ার এর মালিকানাধীন, যা পৃথক লেনদেনে স্টুডিওগুলি অধিগ্রহণ করে। ১৯৯৬ সালের ১ এপ্রিলের পর পলিগ্রাম বা গ্রামার্সি চলচ্চিত্রের মালিকানা এখন  ইউনিভার্সাল স্টুডিওস। মনে রাখবেন যে সব ক্ষেত্রে ডিস্ট্রিবিউটর বা ডিস্ট্রিবিউটররাও সহ-প্রযোজক। বক্স অফিস কলাম মার্কিন যুক্তরাষ্ট্র ডলার-এ চলচ্চিত্রগুলির নাট্যমুক্তির জন্য বিশ্বব্যাপী মোট প্রতিফলিত করে।

অথ্যসূত্র

বহিঃসংযোগ 
 ইন্টারস্কোপ কমিউনিকেশনস এ আইএমডিবি

মার্কিন যুক্তরাষ্ট্রের চলচ্চিত্র প্রযোজনা কোম্পানি
১৯৮২-এ মার্কিন যুক্তরাষ্ট্রে প্রতিষ্ঠিত